28/04/2020 | Administración LocalMunicipal
Arteixo
Secretaría Xeral
Bases reguladoras de axudas para o impulso da activ. económica no termo mpal. de Arteixo, para paliar os efectos do COVID-19: liña de axudas para autónomos/as obrigados a suspender a apertura ao público según R. D. 463/2020 de 14 de marzo

APROBACIÓN DAS BASES REGULADORAS DE AXUDAS PARA O IMPULSO DA ACTIVIDADE ECONÓMICA NO TERMO MUNICIPAL DE ARTEIXO, PARA PALIAR OS EFECTOS DO COVID-19: LIÑA DE AXUDAS PARA AUTÓNOMOS/AS OBRIGADOS A SUSPENDER A APERTURA AO PÚBLICO SEGÚN R. D. 463/2020 DE 14 DE MARZO O Pleno da Corporación en sesión celebrada o día 23 de abril de 2020, acordou a aprobación das bases reguladoras de axudas para o impulso da actividade económica no termo municipal de Arteixo, para paliar os efectos do COVID-19: liña de axudas para autónomos/as obrigados a suspender a apertura ao público segundo R. D. 463/2020, de 14 de marzo. Dando cumprimento ao acordo plenario, procédese á publicación íntegra das mesmas para xeral coñecemento. As bases están expostas no taboleiro de edictos do concello e na páxina web municipal. Arteixo, 27 de abril de 2020. O ALCALDE Por delegación, Decreto nº 416/2020 Asdo. dixitalmente. Ángel Vázquez Sande Concelleiro de Promoción Económica BASES REGULADORAS DE AXUDAS PARA O IMPULSO DA ACTIVIDADE ECONÓMICA NO TERMO MUNICIPAL DE ARTEIXO, PARA PALIAR OS EFECTOS DO COVID-19: LIÑA DE AXUDAS PARA AUTÓNOMOS/AS OBRIGADOS A SUSPENDER A APERTURA AO PÚBLICO SEGÚN R. D. 463/2020 DE 14 DE MARZO As circunstancias extraordinarias xeradas polo brote de coronavirus COVID-19 provocan unha crise sanitaria de enorme magnitude que afectou e sigue afectando a un elevado número de cidadáns e familias con consecuencias sanitarias, sociais e económicas excepcionais, que requiren a adopción de medidas extraordinarias para axudar a mitigar o impacto causado por este brote pandémico. O papel dos concellos na crise económica e de emprego que nos vai tocar vivir é clave porque a Administración do Estado e autonómica proporcionan recursos estándares que unicamente os concellos poden ensamblar e adaptar á súa realidade local particular, exercendo as súas competencias en materia de desenvolvemento económico local e emprego mediante o deseño dunha estratexia de promoción económica capaz de identificar e valorizar os recursos e proceder á adaptación dos programas ás necesidades locais. Ese rol que cumpren as estruturas locais de apoio ao desenvolvemento local e ao emprego, lonxe de invadir competencias ou producir duplicidade algunha, fan posible tamén a efectividade da dimensión local do emprego que apunta tanto a Lei Nacional de Emprego (art.4, R. D. L.3/2015), como a Comisión Europea, que no seu documento de Actuación local a favor do emprego para unha estratexia europea do emprego define o ámbito local como aquel nivel que permite detectar as necesidades locais non satisfeitas, polo que lonxe de ser un ámbito no que unicamente se poñan en práctica decisións adoptadas noutros ámbitos pode combinar diferentes instrumentos e desenvolver formas de dar valor engadido ás decisións tomadas en niveis superiores acadando un máis axeitado nivel de precisión en cada territorio.1.- Obxecto da presente convocatoria. O obxecto da presente convocatoria é paliar e actuar de maneira inmediata, ante as consecuencias derivadas da crise económica provocada polo COVID-19, e impulsar a actividade económica no termo municipal de Arteixo, outorgando unha axuda para paliar as perdas económicas ás persoas autónomas de Arteixo afectadas directamente como consecuencia da suspensión da apertura ao público establecida no R. D. 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, para contribuír a facilitar o cumprimento das súas obrigas, axudar ao mantemento da actividade económica no tempo e así acadar a debida protección do emprego. Preténdese protexer o interese xeral dos veciños de Arteixo, dando soporte ás persoas autónomas con establecementos pechados, para minimizar o impacto da crise económica provocada polo COVID-19 e coadxuvar para que, unha vez finalizada a alarma sanitaria, se produza canto antes unha reactivación da economía do noso municipio, actuando directamente sobre os colectivos e as persoas físicas máis afectadas, como as persoas autónomas.2.- Normativa aplicable.1.- As bases reguladoras polas que se rexe a presente convocatoria é a Ordenanza Xeral de Subvencións do Concello de Arteixo.2.- A presente convocatoria rexerase, con carácter xeral, polo disposto nas bases reguladoras e, con carácter xeral, polo disposto na Lei 38/2003, de 17 de novembro, Xeral de Subvencións (en diante LXS) e o seu Regulamento de desenvolvemento, aprobado por Real Decreto 887/2006, de 21 de xullo (en diante RLXS), e na Lei 9/2007, de 13 de xuño, de Subvencións de Galicia e, supletoriamente, na Lei 39/2015, de 1 de outubro, do Procedemento Administrativo Común das Administracións Públicas e calquera outra disposición normativa que pola súa natureza puidese resultar de aplicación.3. A xestión destas subvencións suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos e eficiencia na asignación e utilización dos recursos públicos.4. A súa tramitación realizarase por medios electrónicos en aplicación do disposto no artigo 14.3 da Lei 39/2015, de Procedemento Administrativo Común das Administracións Públicas, tendo en conta que a actual declaración do estado de alarma limita a circulación das persoas polas vías ou espazos de uso público e que o Decreto da Alcaldía Nº646/2020, de 16 de marzo de 2020, limitou ao mínimo a atención presencial nas oficinas municipais.3.- Crédito orzamentario A contía destinada a atender as solicitudes destas subvencións ascende a un importe de 1.500.000 € do vixente orzamento municipal, con cargo á aplicación orzamentaria 924.48903. Este orzamento poderá ser obxecto de modificacións como consecuencia da asignación ou da redistribución de fondos para o financiamento deste programa. Así mesmo, no caso de que finalizado o prazo de solicitude se tiveran presentado un número de solicitudes para o que non foran dabondo as contías inicialmente consignadas, poderanse ampliar os créditos ata a cobertura do maior número delas posible.4.- Contía das axudas Con base no artigo 30.7 da LXS: Concederase unha contía fixa de 1.800 €, para persoas físicas autónomas de calquera tipo que teñan unha actividade afectada polo peche de establecementos disposto no RD 463/2020 de 14 de marzo. Esta contía incrementarase en 600 € por autónomo a maiores empregado dentro do mesmo establecemento, cun máximo de 3.000 por establecemento/local. Neste caso será unha única solicitude por establecemento. Estas axudas serán compatibles con calquera outra concedida por entidades públicas ou privadas, estatais ou internacionais, sempre que o importe total das axudas percibidas polo mesmo concepto non supere o custo total dos gastos subvencionables polas presentes axudas.5.- Requisitos para ser beneficiario/a das axudas.1.- Poderán solicitar esta subvención aquelas persoas físicas autónomas, que motivan a concesión da subvención, e que cumpran os seguintes requisitos: a) Que a actividade que desenvolve o beneficiario ou entidade se atope no termo municipal de Arteixo, e que se tivera visto afectada polo peche de establecementos disposto no RD 463/2020 de 14 de marzo (o cumprimento de dito requisito será verificado pola administración municipal mediante o domicilio de actividade que figura na alta no censo de obrigados tributarios nesta data). b) Estar dado de alta no réxime da Seguridade Social ou na Mutua profesional correspondente e en Facenda no momento da presentación da instancia. c) Non atoparse incurso en ningunha das circunstancias recollidas no artigo 13.2 e 13.3 da Lei 38/2003, de 17 de novembro, Xeral de Subvencións, e en particular, estar ao corrente no cumprimento das súas obrigas tributarias coa Facenda estatal (AEAT) e coa Tesourería Xeral da Seguridade Social (TGSS). Este requisito debe cumprirse desde a data de presentación da solicitude ata a data do pagamento da subvención, no seu caso. (Dito requisito será declarado responsablemente polo solicitante no modelo normalizado de solicitude de subvención no Anexo I). d) Non ter débeda algunha pendente co Concello de Arteixo. Este requisito verificarase de oficio pola Administración e debe cumprirse desde a data de presentación da solicitude ata a data do pagamento da subvención, no seu caso. (Dito requisito será comprobado de oficio pola administración municipal). e) En caso de comunidades de bens, sociedades civís ou outras entidades económicas sen personalidade xurídica debe nomearse un representante apoderado, con poderes bastantes para cumprir as obrigas que corresponden á agrupación ou comunidade de bens. Así mesmo, e nos termos previstos no artigo 11.3 LXS, a agrupación ou comunidade de bens non poderá disolverse ata que transcorra o prazo de prescrición a que fan referencia os artigos 39 e 65 LXS. Así mesmo, en caso de concesión da subvención, a resolución conterá as porcentaxes de participación das persoas integrantes na entidade beneficiaria, en función dos cales participarán nos dereitos e obrigas derivados do outorgamento da subvención, e no seu caso, do seu reintegro.6. Prazo e forma de presentación de solicitudes.1.- O prazo de presentación de solicitudes será de vinte días hábiles a partir do día seguinte á publicación do extracto da convocatoria no Boletín Oficial da Provincia da Coruña (BOP). 2.- As presentes bases, xunto co modelo de solicitude normalizado para a obtención das subvencións reguladas na presente convocatoria estará dispoñible na web municipal www.arteixo.org. 3.- As solicitudes, que deberán dirixirse ao Departamento de Promoción Económica, poderán presentarse: a) por vía telemática a través da Sede Electrónica do Concello de Arteixo accesible a través do enlace https://www.arteixo.org, utilizando o formulario xenérico de solicitude dispoñible na sede. Para a presentación de solicitude por medios electrónicos, é necesario dispoñer dos certificados electrónicos recoñecidos ou cualificados de sinatura electrónica. b) tendo en conta as circunstancias excepcionais do estado de alarma, y debido a natureza da actividade económica, tamén poderá presentarse a solicitude mediante envío por correo electrónico (consignando nome e apelidos, número de documento de identidades e número de teléfono), achegando xunto a solicitude, a documentación solicitada dixitalizada (escaneada), ao enderezo de correo electrónico axudascovid@arteixo. org 4.- A presentación da solicitude de subvención fora do prazo establecido e a non utilización, no seu caso, do formulario normalizado de uso obrigatorio, serán causas de inadmisión da solicitude.7. Documentación a achegar.1.- A solicitude normalizada deberá estar asinada pola persoa interesada ou o seu representante legal e debe acompañarse obrigatoriamente da seguinte documentación: A. En caso de persoa física autónoma: a) DNI ou NIE. b) Certificado actualizado de Situación Censal que indique a actividade económica coa súa data de alta, o domicilio fiscal ou no seu caso o do local de desenvolvemento da actividade, ou autorización para a súa comprobación. c) Resolución/certificación do alta no Réxime Especial de Traballadores Autónomos ou a Mutua profesional correspondente. d) Modelo designación de conta bancaria ou certificación bancaria. B. En caso de sociedade, comunidade de bens ou outras entidades económicas sen personalidade xurídica: a) CIF da sociedade, comunidade de bens ou outras entidades económicas sen personalidade xurídica. b) Certificado actualizado de Situación Censal da sociedade, comunidade de bens ou outras entidades económicas sen personalidade xurídica que indique a actividade económica coa súa data de alta, o domicilio fiscal ou no seu caso o local de desenvolvemento da actividade. c) Escritura/contrato de constitución da sociedade, comunidade de bens ou outras entidades económicas sen personalidade xurídica. d) DNI/NIE e acreditación dos poderes da persoa administradora e da que presenta a solicitude en caso de non ser a mesma persoa. e) Resolución/certificación do alta no RETA da persoa autónoma. f) Modelo de designación de conta bancaria ou certificación bancaria.2.- Deberase presentar así mesmo unha declaración xurada asinada pola persoa interesada ou representante legal ou apoderado da persoa ou entidade solicitante que conterá o pronunciamento expreso sobre as seguintes cuestións: - Que a actividade desenvolvida viuse afectada polo peche de establecementos disposto RD 465/2020 de 17 de marzo que modifica o artigo 10 do RD 463/2020 de 14 de marzo. - Que a persoa solicitante asume o compromiso de destinar a subvención á finalidade prevista. - Que a persoa solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e o apartado 5 do artigo 34 da mesma. - Que a persoa solicitante comprométese ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro. - Que a persoa solicitante comprométese á comunicación de subvencións concedidas con anterioridade á presentación da subvención coa mesma finalidade e o compromiso de comunicar o máis axiña posible as axudas obtidas con posterioridade á presentación da solicitude e antes da resolución da mesma, sen que en ningún caso, no seu conxunto, superen o 100% dos gastos subvencionables. - Que en caso de tratarse dunha comunidade de bens, sociedade ou outra entidade económica sen personalidade xurídica non se disolverá ata que transcorra o prazo de prescrición previsto nos artigos 39 e 65 da Lei 38/2003, de 17 de novembro, Xeral de Subvencións, de acordo co establecido no artigo 11 de devandita lei.3.- Certificados de acharse ao corrente no cumprimento das obrigas tributarias coa Axencia Estatal da Administración Tributaria (AEAT), fronte á Seguridade Social (TGSS), ou autorización para a súa consulta, asinado pola persoa interesada ou representante legal da persoa ou entidade solicitante.8. Procedemento e instrución do procedemento. Resolución.1.- O procedemento de tramitación e concesións de axudas solicitadas ao abeiro desta convocatoria axustarase ao disposto no artigo 19.2 da Lei 9/2007, do 13 de xuño, de subvencións de Galicia e, polo tanto, no ten a consideración de concorrencia competitiva, senón que a concesión de axuda realizarase pola comprobación do cumprimento polos solicitantes dos requisitos establecidos nestas bases, ata o esgotamento do crédito orzamentario.2.- A instrución do procedemento corresponderá ao Departamento de Promoción Económica, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales deba formularse a proposta de resolución.3.- Nomearase unha Comisión de verificación, composta polo Concelleiro de Promoción Económica ou persoa en quen delegue, que actuará como presidente, e un número mínimo de dous técnicos/as adscritas ao departamento de Promoción Económica, designados pola Alcaldía, actuando un deles como secretario/a. Corresponde a esta Comisión de verificación a interpretación e aclaración das dúbidas que se presenten na aplicación das presentes bases.4.- A concesión da subvención efectuarase en réxime de concorrencia non competitiva, establecéndose como criterio de ordenación (a efectos soamente de orde de tramitación) a data e hora de entrada que figuren rexistradas na solicitude, reunindo a totalidade de requisitos e documentación requirida na convocatoria. En caso de non presentar a solicitude coa documentación completa, considerarase como data de Rexistro de Entrada a da última presentación de documentación relativa á devandita solicitude. A concesión de axudas efectuarase ata esgotar o crédito dispoñible destinado a atender as mesmas.5.- O Departamento instrutor comprobará pola súa orde cronolóxica de presentación as solicitudes recibidas. Aquelas solicitudes que cumpran cos requisitos esixidos, ata esgotar o crédito inicial dispoñible da convocatoria, serán propostas para ser resoltas favorablemente.6.- Dada a situación de emerxencia económica e de acordo cos obxectivos xerais da convocatoria, antes inclusive da finalización do prazo de presentación das solicitudes, as solicitudes presentadas que xa cumpran cos requisitos esixidos e polo tanto sexan propostas para ser resoltas favorablemente, poderán ser aprobadas sucesivamente polo órgano competente.7.- Se resultase que a documentación está incompleta ou é defectuosa, requiriráselle ao solicitante para que no prazo de dez (10) días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.8.- As notificacións de resolucións e actos administrativos practicaranse nos termos previstos na normativa reguladora do procedemento administrativo común. Nembargantes, tendo en conta as excepcionais circunstancias do presente estado de alarma, as notificacións serán practicadas no correo electrónico designado polo solicitante naqueles casos nos que para a solicitude da subvención se recibise por esta vía de comunicación.9. Pagamento da subvención 1.- O pagamento destas subvencións realizarase no momento da concesión nun pago único en concepto de anticipo, mediante transferencia bancaria, a partir da data da resolución de concesión da axuda, sen que sexa necesaria a constitución de garantías.2.- En caso de incumprimento das obrigas, no seu caso, detalladas nesta convocatoria, o Departamento xestor iniciará de oficio expediente administrativo que, previa audiencia á persoa interesada, proporá a iniciación de procedemento de reintegro dos fondos, xunto coa liquidación dos xuros de mora correspondentes.10. Obrigas das persoas e entidades beneficiarias Son obrigas dos beneficiarios da axuda: a) Manter a actividade económica durante 6 meses, como mínimo, a partir do día seguinte ao do peche da actividade establecido no RD 463/2020, de 14 de marzo. b) Someterse ás actuacións de comprobación e control financeiro previstas pola vixente normativa en materia de subvencións a exercer pola Intervención xeral municipal. c) Proceder ao reintegro dos fondos percibidos nos supostos contemplados no artigo 37 da Lei Xeral de Subvencións, e en particular, por obter a subvención falseando as condicións requiridas para iso ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da Lei Xeral de Subvencións. d) Cumprir as restantes obrigas que detalla o artigo 14 da Lei Xeral de Subvencións e as detalladas na Ordenanza Xeral de Subvencións do Concello de Arteixo. e) No caso de que a persoa ou empresa beneficiaria se atope comprendida nos supostos do artigo 3. b) da Lei 19/2013, de 9 de decembro, de Transparencia, acceso á información pública e bo goberno, deberá adaptarse ás obrigas de publicidade activa que lle resulten aplicables. f) Xustificar a subvención segundo o establecido na base seguinte.11. Xustificación das axudas Unha vez cumpridos os 6 meses da declaración do estado de alarma establecido no RD 463/2020, de 14 de marzo, o beneficiario deberá xustificar a subvención recibida con facturas efectivamente pagadas no período comprendido entre o 01.03.2020 e o 30.09.2020, correspondentes aos seguintes gastos: - compra de existencias de mercadorías, neste caso pódense incluír gastos desde o 01.01.2020 ao 30.09.2020, - gastos de aluguer, - reparacións e conservación, - servizos de profesionais independentes, - primas de seguros (parte proporcional correspondente aos 6 meses), - subministracións e gastos correntes: auga, teléfono, electricidade, gas, servizos de seguridade. - cotas á seguridade social do traballador autónomo, - no seu caso, dada a situación excepcional, admitiranse gastos de difícil xustificación de ata 900 € (gastos personais, depreciación de gastos inventariables, etc.) O prazo para presentar a xustificación será nos dous meses seguintes ao cumprimento do prazo obrigatorio establecido na base décima.12. Reintegro das subvencións 1.- O reintegro do importe percibido, cando cumpra, rexerase polo disposto no título II da LXS e polo título III do RLXS.2.- Xunto ás causas de invalidez da resolución de concesión, recollidas no artigo 36 da LXS, darán lugar á obriga de reintegrar, total ou parcialmente, as cantidades percibidas, así como a esixencia dos xuros de mora correspondentes desde a data do pagamento da subvención ata que se acorde a procedencia do reintegro, os supostos previstos con carácter xeral no artigo 37 da Lei Xeral de Subvencións. En particular, operarán a seguinte causa de reintegro: - Se a persoa beneficiaria incumpre a obriga de manter a actividade empresarial durante os 6 meses establecidos na Base 10 da convocatoria, procederá ao reintegro da parte proporcional dos meses pendentes do cumprimento.3.- Sen prexuízo de iniciar o procedemento de reintegro, en caso de incumprimento das obrigacións establecidas con motivo da concesión de lle subvención, a persoa ou empresa beneficiaria poderán comunicar ao órgano xestor por rexistro de entrada este feito e efectuar a devolución voluntaria da cantidade percibida. Para iso, deberá poñerse en contacto co Servizo Xestor aos efectos dos trámites a seguir. Así mesmo, calcularanse os intereses de demora ata o momento no que se produza a devolución efectiva pola súa banda. SOLICITUDE DE AXUDAS A ACTIVIDADE ECONÓMICA DOS AUTÓNOMOS, OBRIGADOS A SUSPENDER A APERTURA AO PÚBLICO NO R. D. 463/2020 1.- DATOS DO/DA SOLICITANTE DNI/NIE: Apelidos e nome: Enderezo: Teléfono: Correo electrónico: 2.- DATOS A EFECTOS DE NOTIFICACIONES Enderezo: Teléfono: Correo electrónico:  Autorizo a notificación electrónica como medio de notificación preferente 3.- DATOS DO ESTABLECEMENTO OU LOCAL Actividade económica: Epígrafe IAE: Código CNAE: Enderezo fiscal/actividade: Autónomo Individual  Autónomo Societario  Autónomo Colaborador  Autónomo Dependente  Número total de autónomos por establecemento  Representante/DNI: Forma xurídica:  Sociedade Mercantil  CB/SC  Outras 4.- AUTORIZACIÓNS 1.- Para que solicite en calquera momento da tramitación da subvención certificación de atoparse ao corrente no cumprimento das obrigas tributarias coa AEAT, ATRIGA, Seguridade Social e co Concello de Arteixo, e a súa situación no censo de actividades económicas da AEAT.  Si  Non.2.- Que aos efectos da Lei Orgánica 3/2018, de 5 de decembro, de protección de datos persoais e garantía dos dereitos dixitais, o representante legal asinante deste documento, así como calquera outra persoa cuxos datos se recollan no mesmo, autoriza ao Departamento de Promoción Económica, a incorporar estes, ou aqueles outros dos que tivera coñecemento como consecuencia da relación iniciada, a un ficheiro automatizado responsabilidade do Concello de Arteixo que ten por finalidade dar cumprimento as funcións a realizar dentro do proceso de trámite, xestión, concesión e pagamento encomendados pola Lei 38/2003, Xeral de Subvencións e normativa de desenvolvemento, así como para a xestión doutros servizos ou programas de iniciativa municipal do seu posible interese. Ése, así mesmo, consciente de que o datos facilitados poden resultar obrigatorios para a xestión e tramitación do expediente, comprométese a comunicar no menor prazo de tempo posible ao Departamento de Económica, calquera variación dos datos manifestados co fin de poder proceder a súa actualización. O Departamento de Promoción Económica, en tanto non se comunique o contrario, entenderá que os datos proporcionados son exactos e actuais. Por parte de representante legal asinante ou calquera outro interesado poderanse exercitar os dereitos que lle asisten de acceso, rectificación, cancelación e oposición na forma legalmente prevista, remitindo comunicación ao Departamento de Promoción Económica. Advertindo das responsabilidades legais que se derivan por falsidade en documentos administrativos e, en particular, a esixencia do reintegro da subvención máis os intereses de demora correspondentes, sen prexuízo da tramitación do correspondente expediente.  Si  Non 5.- DECLARACIÓN RESPONSABLE  Que a actividade desenvolvida pola empresa viuse afectada polo peche de establecementos disposto no RD 463/2020 de 14 de marzo.  Que a persoa solicitante asume o compromiso de destinar a subvención á finalidade prevista.  Que a persoa solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e apartado 5 do artigo 34 da mesma.  Que a persoa solicitante se encontra ao corrente das obrigas tributarias coa Axencia Estatal de Administración Tributaria, coa Consellería de Facenda da Xunta de Galicia, e coa Administración Xeral da Seguridade Social.  Que a persoa solicitante se compromete ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro.  Que a persoa solicitante se compromete á comunicación das subvencións concedidas con anterioridade á presentación da subvención coa mesma finalidade e o compromiso de comunicar á maior brevidade posible as axudas obtidas con posterioridade á presentación da solicitude e antes da resolución da mesma, sen que en ningún caso, no seu conxunto, superen o 100% dos gastos subvencionables.  Que en caso de tratarse dunha comunidade de bens, sociedade civil ou outra entidade económica sen personalidade xurídica non se disolverá ata o transcurso do prazo de prescrición previsto nos art.39 e 65 da Lei 38/2003, de 17 de novembro, Xeral de Subvencións, concordante co establecido no artigo 11 de dita lei.6.- DOCUMENTACIÓN A APORTAR. No caso de persoa física:  DNI/NIE.  Alta no Censo de Obrigados Tributarios e alta no Imposto de Actividades Económicas, no caso de non autorizar a súa comprobación.  Resolución/certificación de alta no Réxime Especial de Traballadores Autónomos, en calquera outro réxime especial por conta propia da Seguridade Social ou mutualidade de colexio profesional correspondente.  Modelo de designación de conta bancaria ou certificación bancaria. No caso de sociedade, comunidade de bens ou entidades:  CIF da sociedade, comunidade de bens ou outras entidades económicas sen personalidade xurídica.  Certificado actualizado de Situación Censal.  Escritura/contrato de constitución.  DNI/NIE e poder da persoa administradora.  Resolución/certificación de alta no Réxime Especial de Traballadores Autónomos.  Modelo de designación de conta bancaria ou certificación bancaria. En Arteixo, a ____ de _______________ do 2020 Asdo.